Monomotapa bly maar net 'n droombeeld | Netwerk24
Deur Hennie van Coller 14 Junie 2019 00:00
Vakansie langs die Natalse Noordkus is in baie opsigte 'n aangename verrassing. Strande is blinkskoon en strate vry van slaggate en rommel. Waar ons vertoef het, word die strand gereeld gepatrolleer en mense draf alleen langs die see; skynbaar sonder vrees vir onveiligheid. Langs hoofweë is opvallend baie wetstoepassers en gras word voortdurend kort gehou en afval verwyder. 'n Toeristiese paradys op die oog af. Totdat jy jou oë opslaan na die berge wat oordek is van tydelike strukture en vermanings lees dat reise in die aand riskant is.
'n Familielid het in een van dié kusdorpe gewoon in 'n pragtige gholflandgoed en uitgekyk op die negende putjie.
Sy ietwat siniese kommentaar was dat dit 'n "bestaan in 'n borrel" was: broos en kwalik verskans teen die dreigende aansprake van honderdduisende mense 'n klipgooi ver wat in uitsiglose armoede leef.
Hy is kort ná ons gesprek sak en pak Wes-Kaap toe waar daar volgens hom rus en vrede én goeie bestuur was. 'n Klein plasie is aangeskaf en saans het sy twintigtal skapies hom na 'n boer laat voel: baas op eie werf.
En toe gebeur wat ek al jare gelede voorspel het (én my verwyte van sinisme en jaloesie op die hals gehaal het van vriende wat na die
Op die TV bekla boere hulle lot en wanhoop omdat mooi woorde nie in dade omskep word nie.
Wes-Kaap verhuis het): geweldsmisdade begin dramaties toeneem en selfs statige wynplase raak die teiken van aanvalle. Heel ironies juis hulle wat voor die verkiesing hand om die blaas gestaan het met ANC-hoës en ons president laat teug het aan uitsoek-Pinotage.
Op die TV bekla boere hulle lot en wanhoop omdat mooi woorde nie in dade omskep word nie. Wanneer red generaal CR dan die boere?
En terwyl my hart vir hulle bloei, verbaas ek my oor hul naïwiteit. Wie het al die plakkers – sonder werk, huise en geld – afgelaai in die Wes-Kaap as stemvee? En wie se korrupsie en onef-fektiewe bestuur landwyd dreineer geldbronne en laat buitelandse beleggers onttrek? Sodat daar nóg meer werkloses en geweld is?
Onse president is primêr steeds 'n leier van 'n party sonder wie se steun hy sy werk verloor. En baie heethoofde in sy party sien plaasaan-valle en die gevolge daarvan (soos om in wanhoop te verkas) as 'n maklike manier om plaasonteiening sonder vergoeding te bespoedig.
Nou is die Suidoos-Kaap die nuwe Mekka en George en die Mosselbaai-omgewing word die toevlug vir geweldsiek Vrystaters en Gauteng-ers. Totdat die plakkers ook daar vermeerder en geweld toeneem.
Dan maar migreer na Australië of Nieu-See-land óf wegkruip in veiligheidsoorde en agter geëlektrifiseerde staalheinings.
Want trek is in die Afrikaner se bloed. Eers as Vryburgers, dan die Drakensberge oor, deur die Dorsland sónder melk en heuning; en uiteinde-lik na die onherbergsame steppe van Argentinië.